**Informasjon fra styremøte 17.01.2019**

**Internkontroll**

I henhold til forskrift er alle boligsameier pålagt å ha rutine for gjennomgang av risiko knyttet til HMS. Styret har fastsatt overordnet målsetninger for dette arbeidet hvor de overordnede målsetningene for arbeidet er å unngå ulykker som fører til skade person og materiell.

Styret har videre utarbeidet en branninstruks som vil bli hengt opp i fellesarealer samt gjort tilgjengelig på sameiets nettsider. Styret har også utarbeidet en sjekkliste om brannsikkerhet som vil bli utlevert til alle beboeres postkasse, samt gjøres tilgjengelig på sameiets nettsider.

Styret har identifisert og gjennomgått mulige risikomomenter i fellesarealet, samt iverksatt en handlingsplan med tiltak for å unngå potensielle ulykker. I dette arbeidet er Styret avhengig av informasjon fra beboere og har laget et avviksskjema som er tilgjengelig på sameiets nettsider. Alle beboere har plikt til å varsle om eventuelle avvik og Styret har videre plikt til å behandle alle innkomne avvik i henhold til retningslinjer for avvikshåndtering. Denne retningslinjen er også tilgjengelig på sameiets nettside.

**Planlegging av årsmøte 2019**

Styret har begynt å forberede til årsmøte 2019 som vil bli avholdt på vårparten. Informasjon om møtet og frist for å melde inn saker vil bli sendt ut.

Styret i Sameiet Høiseth Hage,

Trine Hammervold, Joar Elgåen, Arne Nilssen, Torbjørn Hagetrø og Kim Ove Olsen

17.01.2019